РЕПУБЛИКА СРБИЈА

ГРАД НИШ

ГРАДСКА ОПШТИНА ПАНТЕЛЕЈ

ВЕЋЕ ГРАДСКЕ ОПШТИНЕ ПАНТЕЛЕЈ

На основу Одлуке о културним, спортским и другим манифестацијама од значаја за Градску општину Пантелеј, број 104/14, Веће Градске општине Пантелеј расписује

**ЈАВНИ КОНКУРС**

за суорганизатора манифестације Свети Трифун, којом се негује традиција матејевачко-малчанског виногорја.

Пријаве са пратећом документацијом се достављају на следећи начин:

1. **Предајом пријаве са пратећом документацијом на писарници Градске општине Пантелеј**
2. **Електонском поштом:**

**На званични е-мail: pantelej@gmail.com**

**УСЛОВИ КОНКУРСА:**

Право учешћа на конкурсу имају удружења са територије Градске општине Пантелеј.

Пријава на конкурс врши се попуњавањем обрасца пријаве који се у електронском облику може преузети са званичне инетернет странице Градске општине Пантелеј: [www.pantelej.org.rs](http://www.pantelej.org.rs) , или преузети копија обрасца у канцеларији број 12 у згради ГО Пантелеј, Гутенбергова 4а, 18103 Ниш.

Сваки други начин аплицирања је неприхватљив.

Уз пријаву, обавезно приложити:

1. Решење о упису у регистар удружења код АПР –а, фотокопија
2. Картон депонованих потписа код Министарства финансија републике Србије Управа за трезор и доказ о отвореном подрачуну код Министарства финансија Републике Србије Управа за трезор -фотокопија
3. Изјава одговорног лица да су сви подаци наведени у пријави истинити

**ПОСТУПАК**

Оперативно радно тело манифестације разматраће пристигле пријаве.

Непотпуне или неуредне пријаве на конкурс, неће се разматрати.

Одлуку о избору суoрганизатора манифестације Свети Трифун доноси Веће Градске општине Пантелеј одмах по достављању предлога од стране Оперативног радног тела.

Конкурс је отворен до 12.02.2021. године.

**ВЕЋЕ ГРАДСКЕ ОПШТИНЕ ПАНТЕЛЕЈ**